மைக்கை வாங்கிய பத்ரி இப்போது சற்றே மாறுபட்ட கேள்வியை வைத்தார். பெண்களுக்கு அலுவலகங்களில் ஏற்படும் பாலியல் தொந்திரவு பற்றி கேட்டார். மேலும் குழந்தைகள் செக்ஸ் கல்வி விஷயத்தில் பள்ளிகளின் பங்கேற்பு பற்றியும் கேட்டார். Off-color பேச்சுக்களே பாலியல் தொந்திரவாக கருதப்படலாம் என ஆரம்பித்த ஷாலினி, பெண்கள் தன்னம்பிக்கை இதில் முக்கியம், ஆனால் பல இடங்களில் இயலாது போய்விடுகிறது என்றார். ஸ்கூல்கள் பற்றி பேசும்போது கத்தோலிக்க நன்களால் நடத்தப்படும் பள்ளியில் தன்னை ஒருமுறை குழந்தைகளுக்கு செக்ஸ் கல்வி தருமாறு அவர்கள் கேட்டதகவும், தானும் ஒருமுறை பேசியதாகவும் கூறிய ஷாலினி, ஆனால் இதற்கான மனிதவளம் போதாது எனவும் கூறினார். போகிற போக்கில் பள்ளிகள் இதை கூறுவதே போதுமானது எனவும் அவர் குறிப்பிட்டார். மேலும் பொது ஊடகங்களில் இதைக் கையாண்டால் பள்ளிகளுக்கும் அவை போய் சேரும் என்றார்.